ഓഫീസ് ബെഡ്ഷീറ്റ് ട്രാന്സ് യുവതിയുടെ ജഢത്തില്! മരിച്ച എസ്വി പ്രദീപിനോടും ഇത് പറഞ്ഞിരുന്നു തന്റെ ജീവനും ഭീഷണിയെന്ന് സനല് കണ്ണൂര്: 2019 ഏപ്രില് ഒന്നിനാണ് കണ്ണൂര് സ്വദേശിയും മൈസൂരുവില് സ്ഥിരതാമസവുമാക്കിയ ശാലുവിനെ 40 കെഎസ്ആര്ടിസി ബസ് ടെര്മിനലിനു പിന്നിലുള്ള ശങ്കുണ്ണിനായര് റോഡില് കൊല്ലപ്പെട്ട നിലയില് കണ്ടത്. എന്നാലിപ്പോള് രണ്ടു വര്ഷം കഴിഞ്ഞപ്പോള് കൊലപാതകത്തെ കുറിച്ച് ചില വെളിപ്പെടുത്തലുകള് നടത്തിയ സംസ്ഥാനരാജ്യാന്തര പുരസ്കാര ജേതാവ് സനല്കുമാര് തന്റെ ജീവന് ഭീഷണിയുണ്ടെന്ന് കാണിച്ചു രംഗത്തെത്തിയിരിക്കുകയാണ്. ശാലുവിന്റെ മൃതദേഹത്തില് കണ്ടെത്തിയ ബെഡ്ഷീറ്റ് താന് മുന്പു പ്രവര്ത്തിച്ചിരുന്ന കാഴ്ച ഫിലിം ഫോറത്തിന്റെ ഓഫിസിലുണ്ടായിരുന്നതാണെന്നാണ് സനല്കുമാര് ശശിധരന് വ്യക്തമാക്കിയത്. തിരുവനന്തപുരത്തെ ഓഫിസിലുള്ള ബെഡ്ഷീറ്റ് എങ്ങനെ കോഴിക്കോട്ടെത്തി എന്നതില് സംശയമുണ്ടെന്നും സനല് പറയുന്നു. കാഴ്ചയുമായി ബന്ധപ്പെട്ടു പ്രവര്ത്തിച്ച ഒരു സംവിധായകന്റെ കാര് ഏറെക്കാലം കാണാതായിരുന്നു. ഇയാള്ക്കെതിരെ മീ ടൂ ആരോപണവും ഉയര്ന്നിരുന്നു. കാഴ്ചയുടെ ഓഫിസില് ട്രാന്സ്ജെന്ഡര് വ്യക്തികളെ താനറിയാതെ ചില പ്രവര്ത്തകര് കൊണ്ടുവന്നിരുന്നതായി സനല് വ്യക്തമാക്കിയിരുന്നു. മൃതദേഹം ബെഡ്ഷീറ്റില് തൂക്കിയെടുത്തു കൊണ്ടുവന്ന് മതിലിനരികില് കൊണ്ടുവച്ച രീതിയിലാണ് കാണപ്പെട്ടതെന്നു സനല് ഫെയ്സ്ബുക് പോസ്റ്റില് പറഞ്ഞു. ഇതുസംബന്ധിച്ചുള്ള പരാതിയില് സനലിന്റ മൊഴി എടുത്തിരുന്നെങ്കിലും പിന്നീടൊന്നും നടന്നില്ലെന്നും സനല് ആരോപിക്കുന്നുണ്ട്. ഈ സംശയം തന്റെ സുഹൃത്തായിരുന്ന മാധ്യമപ്രവര്ത്തകന് എസ്.വി.ദീപുമായി സംസാരിച്ചിരുന്നു. പിന്നീട് ഒരു വാഹനാപകടത്തില് പ്രദീപ് കൊല്ലപ്പെട്ടിരുന്നു. അപകടമണ്ടാക്കിയ വാഹനം ഇതുവരെ തിരിച്ചറിഞ്ഞിട്ടില്ല എന്നും സനല് ചൂണ്ടിക്കാണിക്കുന്നു. സമാന്തര സിനിമാകൂട്ടായ്മയായ കാഴ്ച ഫിലിം ഫോറത്തിന്റെ സ്ഥാപകരിലൊരാളായ സനല്കുമാര് തന്റെ ജീവനുതന്നെ ഭീഷണിയുണ്ടെന്ന് കാണിച്ചാണ് പൊലീസിനെ സമീപിച്ചിരിക്കുന്നത്. ഓഫിസുമായി ബന്ധപ്പെട്ട് ചില റാക്കറ്റുകള് പ്രവര്ത്തിക്കുന്നു എന്ന ആരോപണവുമായി സനല്കുമാര് കാഴ്ചയുടെ ഓഫിസ് അടച്ചുപൂട്ടിയിരുന്നു. വാക്കുതര്ക്കത്തെ തുടര്ന്നുണ്ടായ കൊലപാതകമെന്നായിരുന്നു കേസന്വേഷിച്ച പൊലീസിന്റെ നിഗമനം. കഴുത്തില് സാരി കുരുക്കി ശ്വാസംമുട്ടിച്ചാണ് ശാലുവിനെ കൊലപ്പെടുത്തിയത്. ശരീരത്തില് മുറിവുകളുമുണ്ട്. മൊബൈല് ഫോണ് കേന്ദ്രീകരിച്ച് ദിവസങ്ങളോളം അന്വേഷിച്ചുവെങ്കിലും ഫലമുണ്ടായില്ലെന്നും പൊലീസ് പറയുന്നു. പ്രതിഷേധങ്ങളും ആരോപണങ്ങളും ഉണ്ടാവാനുള്ള സാധ്യതകള് കണക്കിലെടുത്ത് പൊലീസ് ഒരാളെ കസ്റ്റഡിയിലെടുത്തിരുന്നു. അറസ്റ്റ് ഉടനുണ്ടാവുമെന്നു പറഞ്ഞെങ്കിലും നടന്നില്ല. കസ്റ്റഡിയിലെടുത്ത യുവാവ് നിരപരാധിയായിരുന്നു. Tags Sanal Kumar Sasidharan Sv Pradeep shortlink